《寄嵩岳吉上人》
宋代·李若谷

结庵嵩少深，高道恐难偏。
苦海好求宝，天花莫著身。
一心俱已了，五字更应新。
谁谓孤云迹，名曾达紫宸。

作者简介：宋徐州丰县人，字子渊。举进士。仁宗时历知滑州、延州、寿州，治水患有绩。又知江宁、河南、开封等府，进拜参知政事。性端重，在政府议论常近宽厚。治民多智虑，恺悌爱人。以太子少傅致仕。卒年八十。谥康靖。